**PIZZA, s.r.o.**

Tomášikova 22, 040 01 Bratislava, zapísaná na OS Bratislava I, oddiel Sro, vložka číslo 2445/B, IČO: 555 644

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZSE Energia, a.s. DOPORUČENE S NÁVRATKOU

Čulenova 6

P.O. BOX 325

810 00 Bratislava 1 05.01.2023

**Vec: Vrátenie dohody o preddavkových platbách**

Dňa ..................... mi bola doručená dohoda o preddavkových platbách za elektrinu týkajúce sa odberného miesta spotreby číslo 12345, zákaznícke číslo 12345, EIC odberného miesta 12345.

Týmto Vám oznamujem, že váš návrh na výšku preddavkov, vyplývajúcu s vami jednostranne navýšenej ceny elektrickej **energie neprijímam a výslovne s touto výškou nesúhlasím.**

Dávam vám do pozornosti, že sa jedná o zmluvu, ktorá je dvojstranným právnym úkonom. Zdôrazňujem, že pre platnosť zmluvy sa v našom právnom poriadku, vyžaduje splnenie zákonných náležitostí, ktoré sú základom pre platnosť právneho úkonu a teda aj vami navrhnutej zmluvy.

Základom platnosti každého právneho úkonu je slobodný prejav vôle a teda akceptácia vašej ponuky pri zachovaní možnosti slobodnej vôle. S poukazom na skutočnosť, že nemám možnosť si vybrať a teda sa rozhodnúť, je nemožné a protiprávne z Vašej strany jednostranne určiť navýšenie ceny predmetu zmluvy. Jedná sa predsa o elektrickú energiu, ktorá je vyrábaná na Slovensku a jedná sa zároveň o strategickú komoditu od ktorej je závislá existencia aj našej obchodnej spoločnosti .........PIZZA, s.r.o.

V tejto súvislosti poukazujem na závažný fakt, že do dnešného dňa nebola nijakým spôsobom preukázaná oprávnenosť zvýšenia cien elektrickej energie s poukazom na poskytovanie spravodlivých cien energie s primeraným ziskom. Neprehľadné hospodárenie a vytváranie nákladov cez rôzne poradenstvá a iné zmluvy, v prípade, kde sme všetci bez možnosti voľby v dodávkach elektriny nie je možné akceptovať. Vytváranie existenčného tlaku na tretie osoby spôsobom, aby akceptovali tieto ceny, je v priamom rozpore s právom a vytvára existenčnú tieseň.

Ďalej poukazujem na deklaráciu predsedu hospodárskeho parlamentného výboru Národnej rady Slovenskej republiky zverejnenú tu: <https://www.webnoviny.sk/venergetike/vlada-uz-vraj-ma-riesenie-ako-zatocit-s-vysokymi-zalohovymi-platbami-za-energie-a-cena-bude-zastropovana/>, ktorá jednoznačne vyzýva odberateľov neplatiť takto vysoké zálohové platby.

Vzhľadom na vyššie uvedené vám oznamujem že samozrejme obchodná spoločnosť PIZZA, s.r.o. bude platiť dodávky elektrickej energie v pôvodnej výške tak, ako v roku 2022. Zároveň si Vás dovoľujeme požiadať o vysvetlenie výpočtu predmetných faktúr v častiach zmien jednotkových cien.

S jednostranným navýšením ceny nesúhlasíme a zdôrazňujeme, že na vaše jednostranné a bezdôvodné zvýšenie ceny neexistuje právny titul.

S úctou

\_\_\_\_\_\_\_\_\_\_\_\_\_\_\_\_\_\_\_\_

Ján Široký

konateľ